ΔΗΜΟΣ ΑΓΙΑΣ ΒΑΡΒΑΡΑΣ

*Γραφείο Τύπου*

**ΔΕΛΤΙΟ ΤΥΠΟΥ *12 /9/2022***

**Με επιτυχία άρχισαν οι « Γιορτές Πόλης 2022»**

Καλύτερη πρεμιέρα δεν θα μπορούσε να συμβεί για τις πολιτιστικές εκδηλώσεις του Σεπτεμβρίου αφού η πλατεία «Θ. Κολοκοτρώνη» γέμισε από κόσμο που πήγε για να απολαύσει την Μαντώ.

Η δημοφιλής τραγουδίστρια ερμήνευσε σε παλιότερες συνθέσεις αλλά και νέα τραγούδια της ξεσηκώνοντας το ένθερμο κοινό κάτι που φάνηκε άλλωστε στο ζεστό χειροκρότημα.

Την επιτυχημένη με κέφι εκδήλωση άνοιξε ο τραγουδιστής και καθηγητής φωνητικής στο Ωδείο της πόλης Διονύσης Αποστολόπουλος. Ήταν μια υπέροχη μουσική βραδιά που κύλησε σε όλη τη διάρκεια της με κέφι και χαμόγελο.

Η δεύτερη συναυλία έγινε το περασμένο Σάββατο όπου οι νέοι της πόλης αλλά και εκείνοι που αισθάνονται νέοι και αγαπούν τη ροκ μουσική παρακολούθησαν τη συναυλία με το συγκρότημα Blueprint του Δημήτρη Κωβαίου και τη ροκ μπάντα « Harch Altunyan Band». Οι θεατές ευχαριστήθηκαν και αυτή τη μουσική βραδιά και πλέον με τον πήχη των προσδοκιών να είναι σε υψηλά επίπεδα, σήμερα τη σκυτάλη παίρνει η θεατρική παράσταση «Λυσιστράτη» του Αριστοφάνη που θα παρουσιαστεί από την θεατρική ομάδα του Πανεπιστημίου Δυτικής Αττικής στο cine Πάνθεον.

Είσοδος ελεύθερη με ώρα προσέλευσης για το κοινό 20:30

**Ο Δήμαρχος**

**Λάμπρος Σπ. Μίχος**